Diari Oficial de la Generalitat Valenciana


Sumari del DOGV 5095, del 19-09-2005 (2005/10528)

RESOLUCIÓ de 22 d'agost de 2005, del director general de Recursos Humans de la Conselleria de Sanitat, per la qual es convoca un concurs per a la provisió d'algunes direccions de servici i de secció assistencials en hospitals dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5095

Data del DOGV
:   19-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10851


Data del document
:   22-08-2005

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * administració regional
    * metge
    * concurs administratiu

RESOLUCIÓ de 22 d'agost de 2005, del director general de Recursos Humans de la Conselleria de Sanitat, per la qual es convoca un concurs per a la provisió d'algunes direccions de servici i de secció assistencials en hospitals dependents de la Conselleria de Sanitat. [2005/X10086]
  
Cal cobrir de manera reglamentària les places de cap de servici i de secció assistencials d'alguns hospitals dependents de la Conselleria de Sanitat; segons que establix el capítol V del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat Valenciana.
  
Fent ús de les competències que m'han sigut atribuïdes per l'article nou dels Estatuts de l'Agència Valenciana de Salut, aprovats pel Decret 25/2005, de 4 de febrer, del Consell de la Generalitat, resolc:
  
Convocar concurs per a la provisió de les places relacionades en l'annex IV, d'acord amb les bases que es publiquen en l'annex I d'esta resolució.
  
València, 22 d'agost de 2005.- El director general de Recursos Humans: José Cano Pascual.
  
ANNEX I
  
Bases de la convocatòria
  
1. Característiques generals
  
1.1. El règim jurídic de les places objecte de la convocatòria és l'establit en l'Estatut Marc del personal estatutari dels servicis de salut, aprovat per la Llei 55/2003, de 16 de desembre.
  
El facultatiu que resulte adjudicatari de plaça en esta convocatòria podrà optar pels complements específics previstos en la Llei 11/2000, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.
  
1.2. Les places convocades queden vinculades orgànicament a l'hospital respectiu i funcionalment al departament a què està adscrit l'hospital.
  
1.3. D'acord amb el que establix l'article 32 del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat Valenciana, l'aspirant seleccionat obtindrà un nomenament temporal per al lloc, que estarà subjecte a avaluacions quadrianuals per a la continuïtat en el lloc.
  
1.4. El procés de selecció estarà basat en la valoració del currículum professional dels aspirants i en un projecte tècnic relacionat amb la gestió de la unitat assistencial.
  
2. Requisits dels aspirants
  
2.1 Poden participar en esta convocatòria els facultatius amb nomenament de personal estatutari fix que tinga plaça en l'especialitat a què es concurse en les institucions sanitàries de la Seguretat Social, així com els facultatius amb nomenament de funcionari de carrera, o laboral fix, que presten servicis en hospitals de titularitat pública amb programa acreditat per a la docència per la Comissió Nacional de la corresponent especialitat.
  
2.2 Requisits exigits.
  
a) Tindre la nacionalitat espanyola o de qualsevol altre estat membre de la Unió Europea, així com d'aquells estats als quals, per raó de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el Tractat Constitutiu de la Unió Europea, o tenir dret d'acord amb el que preveu el Decret 543/2001, de 18 de maig.
  
b) Posseir la titulació corresponent.
  
Trobar-se en possessió del títol de llicenciat o doctor en Medicina i Cirurgia i posseir el corresponent títol de metge especialista, expedit pel Ministeri d'Educació i Ciència.
  
c) Posseir la capacitat funcional necessària per a l'exercici de les funcions que es deriven del corresponent nomenament.
  
d) Haver fet díhuit anys i no excedir l'edat de jubilació forçosa.
  
e) No haver sigut separat per mitjà d'expedient disciplinari del servici de qualsevol servici de salut o administració pública en els sis anys anteriors a la convocatòria ni trobar-se inhabilitat amb caràcter ferm per a l'exercici de funcions públiques, ni si és el cas, per a la corresponent professió.
  
f) En el cas de nacionals d'altres Estats mencionats en el paràgraf a), no trobar-se inhabilitat per sanció o pena, per a l'exercici professional o per a l'accés a funcions o servicis públics d'un estat membre de la Unió Europea o Espai Econòmic Europeu, ni haver sigut separat, per sanció disciplinària, d'algunes de les seues administracions o servicis públics en els sis anys anteriors a la convocatòria.
  
2.3 Acreditació de requisits.
  
Els requisits hauran de complir-se l'últim dia de termini legal de presentació de sol·licituds, i mantindre's fins a la presa de possessió.
  
3. Sol·licituds
  
3.1 Els que desitgen participar en el concurs han d'aportar una sol·licitud d'acord amb el model que figura com a annex II d'esta convocatòria, i es presentaran en les unitats de registre de les direccions territorials de la Conselleria de Sanitat a Alacant (c/ Girona, núm. 26. CP 03131); Castelló de la Plana (pl. Hort dels Corders, núm. 12. CP 12721) i València (Gran Via de Ferran el Catòlic, núm. 74. CP 46286) i Gerència d'Àrea d'Alcoi (País Valencià, núm. 33, CP 03954); o per mitjà de qualsevol de les formes previstes en l'article 38 de la Llei de Règim Jurídic de les Administracions Públiques i del Procediment Administratiu Comú, fent-hi constar de forma expressa i concreta la plaça a la qual es vol optar.
  
3.2 Les sol·licituds dirigides al director general de Recursos Humans es presentaran en el termini d'un mes comptat a partir de la publicació de la convocatòria en el Diari Oficial de la Generalitat Valenciana.
  
3.3 La consignació de dades falses en la instància o en la documentació aportada pels aspirants suposarà la pèrdua de plaça a més de les mesures legals que corresponga aplicar-hi.
  
3.4 El domicili que figure en les instàncies es considera el vàlid per a les notificacions, i seran responsabilitat exclusiva del concursant els errors que hi haja en la consignació i la comunicació a la Conselleria de Sanitat de qualsevol canvi de domicili.
  
4. Documents que és necessari aportar amb la instància
  
Juntament amb la instància, els concursants han d'aportar els documents següents:
  
a) Fotocòpia compulsada del document nacional d'identitat.
  
b) Fotocòpia compulsada del títol de l'especialitat.
  
c) Currículum professional on consten els mèrits valorables, d'acord amb el barem establit en l'annex III de la convocatòria, i documentació acreditativa.
  
L'acreditació dels mèrits valorables segons barem han d'efectuar-se en document original o fotocòpia compulsada.
  
Quant als treballs i publicacions científiques se'n pot aportar una fotocòpia sempre que s'especifique la ressenya de la publicació o una certificació acreditativa del centre o institució organitzadora, en el cas que es tracte d'aportacions a reunions científiques que no hagen sigut publicades.
  
El tribunal podrà requerir els interessats per a qualsevol tipus d'aclariment que sobre la documentació presentada plantejaren, i estos estaran obligats a facilitar-li-la.
  
En el cas que el requeriment no siga atés no es valorarà el mèrit corresponent.
  
El tribunal només pot valorar o sol·licitar aclariments sobre mèrits al·legats pels concursants junt amb la instància.
  
Pel que fa als mèrits al·legats, es valoraran els realitzats referits al dia de la publicació d'esta resolució en el DOGV.
  
d) Projecte tècnic relacionat amb la gestió de la unitat assistencial a què opta.
  
(Només per a l'Hospital la Fe: l'Hospital Universitari la Fe ha adoptat per a funcionar un model organitzatiu nou previst en la Llei 2/2003, de 6 de febrer, d ela Generalitat, d'Ordenació Sanitària de la Comunitat Valenciana, publicada en el DOGV de 14 de febrer de 2003; per tant, el projecte sol·licitat ha de tindre en compte el contingut dels articles 41, 42 i 45 d'esta llei).
  
5. Admissió de sol·licituds
  
Finalitzat el termini de presentació d'instàncies, el director general de Recursos Humans publicarà en el tauler d'anuncis dels servicis centrals de la Conselleria de Sanitat, en el carrer de Misser Mascó, número 31, 46623 València, la llista provisional de concursants admesos i exclosos, amb expressió de les causes d'exclusió.
  
Els concursants exclosos disposaran d'un termini de deu dies hàbils comptats a partir de l'endemà de la publicació de la resolució, per a esmenar els defectes apreciats.
  
Les reclamacions seran acceptades o rebutjades en la resolució que aprove la llista definitiva, que es publicarà d'idèntica forma que la provisional.
  
Contra la resolució que aprove la llista definitiva es poden interposar els recursos que s'especifiquen en la base 10 de la present convocatòria.
  
6. Comissió de Valoració
  
La Comissió de Valoració, que serà nomenada pel director general de Recursos Humans de la Conselleria de Sanitat té la composició següent:
  
President/a: càrrec directiu de la Conselleria de Sanitat, competent en l'àmbit de l'Assistència Especialitzada o la persona que hi delegue.
  
Vocals:
  
- director/a de l'hospital o director/a mèdic/a de què depenga la plaça convocada.
  
- Un/a director/a mèdic/a d'un hospital acreditat per la docència de l'especialitat convocada.
  
- Un facultatiu especialista d'àrea en representació de la comissió nacional de l'especialitat de què es tracte.
  
- Un facultatiu especialista d'àrea en representació de la societat científica de l'especialitat de què es tracte. En el cas que hi concórrega més d'una societat científica, s'establirà un sorteig públic per a designar el corresponent vocal i el seu suplent.
  
- Dos vocals proposats per les organitzacions sindicals amb representació en la Mesa Sectorial de Sanitat.
  
Secretari/a: serà un/a inspector/a mèdic/a dependent de la Conselleria de Sanitat.
  
Cada membre de la comissió de valoració tindrà nomenat el seu corresponent suplent d'acord amb el mecanisme establit per a triar vocal.
  
La relació nominal dels seus membres serà publicada en el tauler d'anuncis dels servicis centrals de la Conselleria de Sanitat junt amb la llista provisional d'admesos i exclosos.
  
Per a comunicacions i la resta d'incidències la comissió de valoració tindrà la seua seu en els servicis centrals de la Conselleria de Sanitat, carrer Misser Mascó, número 31, 46032 València.
  
7. Desenvolupament del concurs
  
El concurs constarà de dues fases. Cada una de les fases serà valorada amb un màxim de 15 punts. La Comissió de Valoració fixarà prèviament a la realització del concurs la puntuació mínima necessària per a superar-lo.
  
7.1.En la primera fase seran valorats els mèrits aportats per l'aspirant segons que s'ha expressat en el barem que consta en l'annex III.
  
7.2.La segona fase consistirà en l'exposició pública davant de la comissió de valoració d'un projecte tècnic relacionat amb la gestió de la unitat assistencial de què es tracte, i té una duració màxima de 60 minuts. La comissió de valoració fixarà, prèviament a l'exposició del projecte tècnic, la puntuació mínima necessària per a superar aquesta fase.
  
L'aspirant, en el moment de l'exposició, per a acompanyar-la, pot presentar tota la documentació que estime convenient.
  
La comissió de valoració podrà, acabada l'exposició, demanar-li a l'aspirant tots els aclariments que considere convenient.
  
Cada membre de la comissió exposarà públicament la puntuació atorgada a cada aspirant.
  
La qualificació final de cada aspirant està determinada per la mitjana aritmètica de les qualificacions atorgades a cada participant per cada membre de la comissió de valoració.
  
La data, hora i lloc de celebració de la fase d'exposició pública seran publicats per la Comissió de Valoració, com a mínim, amb 15 dies naturals d'antelació, en el tauler d'anuncis de la Conselleria de Sanitat.
  
8. Resolució del concurs
  
8.1 La comissió de valoració no pot deixar sense cobrir la plaça convocada si els aspirants reunixen els requisits previstos en esta convocatòria i superen la puntuació mínima establida prèviament per la comissió.
  
8.2 El resultat final de la convocatòria s'exposarà en el tauler d'anuncis de la Conselleria de Sanitat i de les seues direccions territorials, així com, només per a informació, en l'adreça d'Internet de la Conselleria de Sanitat: www.san.gva.es.
  
8.3 En el cas que un adjudicatari renuncie a la plaça, esta s'adjudicarà al següent en dret, i només serà necessària la certificació de la comissió de valoració.
  
8.4 Per la comissió de valoració s'elevarà al director general de Recursos Humans la corresponent proposta d'adjudicació de la plaça objecte de la convocatòria, que tindrà caràcter vinculant, excepte quan no s'hagen complit els requisits formals i de procediment establits.
  
8.5 El director general de Recursos Humans dictarà una resolució que designe el facultatiu proposat per la comissió de valoració, que serà publicada en el Diari Oficial de la Generalitat Valenciana.
  
8.6 En el cas que en un facultatiu seleccionat no concórreguen els requisits exigits en la convocatòria, el director general de Recursos Humans dictarà una resolució motivada en la qual es declararà la pèrdua dels drets de la plaça de què es tracte. Esta resolució podrà ser impugnada en la forma establida en la base 10.
  
9. Nomenament i presa de possessió
  
El director general de Recursos Humans publicarà l'adjudicació definitiva de la plaça en el Diari Oficial de la Generalitat Valenciana.
  
El facultatiu seleccionat disposarà d'un termini d'un mes a partir del següent al de la publicació en el Diari Oficial de la Generalitat Valenciana, per a efectuar la presa de possessió, que es realitzarà en la direcció del centre.
  
La presa de possessió quedarà condicionada a la presentació en la institució de la documentació següent: reconeixement mèdic que acredite l'aptitud psicofísica efectuat pels servicis mèdics del centre.
  
Quan el facultatiu que obtinga plaça, haja estat exercint-ne una altra en institucions sanitàries de la Seguretat Social en diferent província o comunitat autònoma, la unitat administrativa de destinació demanarà a la d'origen el trasllat de l'expedient del facultatiu.
  
El facultatiu que haja sigut nomenat en un lloc de cap de servici o secció d'acord amb el sistema que establix esta convocatòria tindrà reservada la seua plaça en propietat com a facultatiu especialista.
  
10. La present convocatòria, les seues bases, i tots els actes administratius que siguen dictats en per a executar-la podran ser impugnats per mitjà de la interposició del recurs contenciós administratiu davant del Jutjat Contenciós Administratiu de València, en el termini de dos mesos, comptats a partir del dia següent al de la publicació de l'acte recorregut, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa i, potestativament, podrà interposar-se recurs de reposició en el termini d'un mes de conformitat amb els articles 116 i 117 de la referida llei 30/92, sense perjuí que utilitze qualsevol altre recurs que per al seu dret estime convenient.
  
ANNEX III
  
FORMACIÓ ACADÈMICA
  
La puntuació màxima per l'apartat de formació acadèmica és d'1,5 punts
  
1. Per cada matrícula d'honor o excel·lent durant els estudis de llicenciatura: 0,05 punts
  
Per cada notable : 0,025 punts
  
No han de valorar-se les assignatures de religió, idiomes, ètica, formació política i educació física.
  
(Puntuació màxima:0,8 punts).
  
2. Grau de doctor: 0,6 punts
  
Grau de doctor cum laude: 0,7 punts
  
FORMACIÓ ESPECIALITZADA
  
La puntuació màxima per l'apartat de formació especialitzada és de 4,5 punts
  
3. a) Titulats superiors que hagen complit el període complet de formació com a resident en l'especialitat de què es tracta (Certificat MIR): 3 punts
  
b) Haver superat convocatòria nacional per a optar a places MIR i que no haja completat el programa. Per cada any complet en l'especialitat de què es tracta: 0,6 punts
  
c) Titulats superiors que hagen complit el període complet de formació com a residents en centre estranger amb programa reconegut de docència per a postgraduats en l'especialitat de què es tracta, i amb títol convalidat pel Ministeri d'Educació i Ciència: 3 punts
  
d) Per formació com a especialista en centres acreditats per a la docència, en l'especialitat de què es tracta, per un mínim de dos anys: 1,5 punts
  
(Els apartats a, b, c, d són excloents entre ells)
  
4. Per assistència a cursos superiors, diplomes o màsters impartits per centres universitaris, Servicis de Salut o Conselleries de Salut de les comunitats autònomes, Ministeri de Sanitat i Consum, Ministeri d'Administracions Públiques, Institut Valencià d'Administració Pública o equivalents, Escola Valenciana d'Estudis per a la Salut, així com les Escoles de Salut Pública adscrites a qualsevol dels organismes esmentats; cursos de formació contínua i continuada així com els cursos impartits per centres acreditats per a la docència i que compten amb el reconeixement de l'organisme competent en matèria d'educació o sanitat de la corresponent administració pública, que seran valorats de la manera següent:
  
- Per assistència a cursos d'una duració entre 40 hores i 100 hores lectives. Per cada curs : 0,05punts
  
Puntuació màxima : 0,30
  
- Per assistència a cursos o diplomes de més de 100 hores lectives. Per cada curs : 0,10punts
  
Puntuació màxima: 0,50
  
- Per assistència a Màster. Per cada Màster: 0,20punts
  
Puntuació màxima: 1 punt
  
Tot això haurà d'estar relacionat amb les funcions corresponents a les places convocades.
  
EXPERIÈNCIA PROFESSIONAL
  
La puntuació global en l'apartat d'experiència professional no podrà d'excedir 6,75 punts
  
5. Per cada mes de servicis prestats en propietat en l'especialitat de què es tracta en servicis jerarquitzats d'institucions sanitàries de la Seguretat Social o en institucions amb programa acreditat per a la docència per la Comissió Nacional de què es tracta, o en institucions sanitàries de país estranger realitzats per mitjà de conveni o acords d'assistència sanitària amb el país, l'exercici dels quals haja sigut expressament autoritzat al facultatiu en qüestió pel Ministeri de Sanitat i Consum: 0,05punts
  
6. Per cada mes de servicis prestats en propietat en servicis no jerarquitzats de la Seguretat Social en l'especialitat de què es tracta: 0,05punts
  
7. Per cada mes de servicis prestats com a interí, contractat o eventual en els servicis jerarquitzats de les institucions sanitàries de la Seguretat Social en l'especialitat de què es tracta: 0,05 punts
  
8. Per cada mes de servicis prestats com a interí, contractat o eventual en els servicis no jerarquitzats de les institucions sanitàries de la Seguretat Social en l'especialitat de què es tracta: 0,05 punts
  
(La suma dels apartats 5, 6, 7, 8, no pot sobrepassar els 5 punts).
  
9. Per servicis prestats en llocs de caràcter directiu en centres sanitaris públics. Així com per servicis prestats en el Ministeri de Sanitat i Consum, Conselleria de Sanitat, Insalut, conselleries de salut i servicis de salut de les comunitats autònomes, exercint llocs com a alt càrrec o de lliure designació; llocs inclosos en les relacions de llocs de treball o plantilles d'eixos organismes, així com llocs dependents d'eixos organismes amb funcions d'inspecció de servicis sanitaris.
  
Per cada mes 0,05 punts
  
10. Per cada període de 4 anys de servicis prestats en propietat o amb nomenament provisional en servicis jerarquitzats dependents de l'administració pública o en institucions del sistema nacional de salut en l'especialitat de què es tracta:
  
a) com a cap de secció: 0,6 punts
  
b) com a cap de servici: 1 punt
  
La suma dels apartats 9 i 10 no pot sobrepassar els 3 punts.
  
ALTRES ACTIVITATS
  
La suma dels apartats 11 i 12 no pot sobrepassar els 1,5 punts.
  
11. Professor associat en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,1 punts
  
Professor titular en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts 0,125 punts
  
Catedràtic en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,150 punts
  
12. Per treballs científics i d'investigació publicats en llibres o revistes de reconegut prestigi en l'àmbit sanitari de la respectiva especialitat a què es concursa, apreciats pel tribunal, fins a un màxim d'1 punt.
  
CONEIXEMENTS DE VALENCIÀ
  
13. El coneixement del valencià es valorarà fins a un màxim de 0,75 punts quan s'acredite estar en possessió del corresponent certificat expedit o homologat per la Junta Qualificadora de Coneixements de Valencià:
  
1. Coneixement de grau oral: 0,20 punts
  
2. Coneixement de grau elemental: 0,40 punts
  
3. Coneixement de grau mitjà: 0,60 punts
  
4. Coneixement de grau superior: 0,75 punts
  
No es valorarà el certificat imprescindible per a la consecució d'un altre de nivell superior que s'al·legue com a mèrit.
  
ANNEX IV
  
Hospital General de Castelló :
  
Cap de Secció de Documentació Clínica i Admissió
  
Hospital de Vinaròs
  
Cap de Secció de Radiodiagnòstic
  
Hospital de la Plana
  
Cap de Secció de Cardiologia
  
Cap de Secció d'Hematologia
  
Cap de Secció de Medicina Intensiva
  
Hospital General d'Alacant
  
Cap de Servici d'Anatomia Patològica
  
Hospital General d'Elx
  
Cap de Servici d'Oftalmologia
  
Hospital de la Vega Baja d'Orihuela
  
Cap de Secció d'ORL.
  
Cap de Secció d'Urologia
  
Hospital de la Marina Baixa de la Vila Joiosa
  
Cap de Servici d'Anestèsia i Reanimació
  
Cap de Servici d'Obstetrícia i Ginecologia
  
Cap de Secció de Traumatologia i Cirurgia Ortopèdica
  
Hospital de Dénia
  
Cap de Servici d'Anestèsia i Reanimació
  
Hospital de Gandia
  
Cap de Secció de Pediatria
  
Cap de Secció d'Oftalmologia
  
Hospital Universitari la Fe
  
Cap de Secció de Neurocirurgia
  
Cap de Secció de Traumatologia i Cirurgia Ortopèdica
  
Hospital Clínic de València
  
Cap de Servici d'Anàlisi Clínica
  
Cap de Servici d'Anestèsia Reanimació
  
Cap de Servici de Nefrologia
  
Cap de Servici de Radiagnòstic
  
Cap Secció de Medicina Urgències
  
Hospital Doctor Peset
  
Cap de Secció de Pediatria
  
Cap de Secció de Psiquiatria
  
Cap de Secció de Traumatologia i Cirurgia Ortopèdica
  
Hospital Arnau de Vilanova
  
Cap de Servici de Medicina Intensiva